cyanic-selkie/wikianc huggingface dataset:
சேத்னா சின்கா
தொழில்
சின்கா, 1970 மற்றும் 1980களில் மும்பையில் அரசியல் செயல்பாட்டின் உச்சத்தில் வளர்ந்தார். கல்லூரியில் படிக்கும் போது இவர் ஜெயபிரகாஷ் நாராயணின் சோசலிச அரசியலால் ஈர்க்கப்பட்டார்.
இந்திய ரிசர்வ் வங்கி 1996இல் சில ஊக்குவிக்கும் உறுப்பினர்கள் எழுத்தறிவு இல்லாதவர்கள் என்ற அடிப்படையில் இவரது விண்ணப்பத்தை நிராகரித்ததால், இவர் முதல் பின்னடைவைச் சந்தித்தார். பின்னர், மனச்சோர்வடைந்து கிராமத்திற்கு திரும்பினார். ஆனால் மற்ற கிராமவாசிகள் இவரை கல்வியறிவு வகுப்புகளுக்கு ஏற்பாடு செய்தனர். ஐந்து மாதங்களில், சின்கா புதிய விண்ணப்பத்துடன் கிராமத்தில் இருந்து பெண்கள் வங்கிக்கு சென்றார்.
இவர் கிராமப்புறங்களில் பெண்களுக்கு கடன் வழங்கும் சிறுநிதி வங்கியான மான்தேசி மகிளா சககரி வங்கியின் நிறுவனரும் தலைவரும் ஆவார். இவர் மான்தேசி அறக்கட்டளையின் நிறுவனர் -தலைவர் ஆவார். இந்திய ரிசர்வ் வங்கியிலிருந்து கிராமப்புறப் பெண்களுக்கு கூட்டுறவு உரிமம் பெற்ற முதல் வங்கி மான்தேசி மகிளா சககரி வங்கி ஆகும். வங்கி நிறுவப்பட்டதிலிருந்து இரண்டு தசாப்தங்களில் (1997 இல்) அதன் 1,335 உறுப்பினர்களிடமிருந்து ₹708,000 மூலதனம் திரட்டப்பட்டு, அது 310,000க்கும் அதிகமான பெண்களை (அவர்களில் 84,000 பேர் கடன் வாங்கியவர்கள்) அடைந்துள்ளது. வெற்றிகரமான தொழில்முனைவோராக மாறுவதற்கான நிதி ஆதரவு மற்றும் உணர்ச்சித் தூண்டுதலை அவர்களுக்கு வழங்குகிறது.
மான் தேசி அறக்கட்டளையானது நிதி கல்வியறிவு வகுப்புகளையும் நடத்துகிறது, அங்கு பெண்களுக்கு ஏகபோகம் போன்ற விளையாட்டுகளை உள்ளடக்கிய தொகுதிகள் மூலம் சேமிப்பு, முதலீடு, காப்பீடு மற்றும் கடன்களை கையாள்வது போன்றவை கற்பிக்கப்படுகின்றன. அறக்கட்டளையின் கூற்றுப்படி, பள்ளியில் வணிக மேம்பாட்டு வகுப்புகள் எடுத்த பிறகு கிராமப்புற பெண்களின் சராசரி ஆண்டு வருமானத்தில் ₹ 13,200 அதிகரிப்பு ஏற்பட்டுள்ளது.
உலக பொருளாதார மன்றம்
சேத்னா சின்காவும் மேலும் ஆறு பெண்களும் 2018 சனவரி 23-26 அன்று சுவிட்சர்லாந்தின் தாவோசில் நடந்த உலக பொருளாதார மன்றத்தின் மாநாட்டில் கலந்து கொண்டனர்.
விருதுகளும் அங்கீகாரமும்
சேத்னா சின்காவுக்கு நாரி சக்தி விருது விருது வழங்கப்பட்டுள்ளது. இது பெண்களின் அதிகாரமளிக்கும் துறையில் பணியாற்றும் பெண்களுக்கான இந்தியாவின் மிக உயர்ந்த குடிமக்கள் விருதாகும்.
சொந்த வாழ்க்கை
இவருக்கு திருமணமாகி மூன்று மகன்கள் உள்ளனர்.
மேற்கோள்கள்
பகுப்பு:1959 பிறப்புகள் பகுப்பு:வாழும் நபர்கள்
தொட்டியம்பட்டி ஊராட்சி
தொட்டியம்பட்டி ஊராட்சி (Thottiyampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3804 ஆகும். இவர்களில் பெண்கள் 1914 பேரும் ஆண்கள் 1890 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறிகைச் செயலாக்கம்
குறிகைகளைத் தேவைக்கேற்ப பகுத்தும் தொகுத்தும், மிகைப்பித்தும், பிற அலைகளோடு கலந்தும், தேவையில்லாத இடையூறலைகளையும், இரைச்சல் அலைகளையும் களைந்தும், பல்வேறு வகையாகப் பணிக்கு ஏற்றவாறு முறைவழியாக்குதல், குறிப்பலைப் பதப்படுத்தல் (singal processing) எனப்படும்.
பகுப்பு:குறிகைச் செயலாக்கம்
பிரதம மந்திரி ஏழைகளுக்கான உணவுப் பாதுகாப்பு திட்டம்
பிரதம மந்திரி கரிப் கல்யாண் அன்ன யோஜனா ( ஆங்:PMGKAY) பிரதம மந்திரியின்  ஏழைகளுக்கான உணவுப் பாதுகாப்புத் திட்டம் ) என்பது இந்தியாவில் கோவிட்-19 தொற்றுநோய்களின் போது, மார்ச் 26, 2020 அன்று இந்திய அரசால் அறிவிக்கப்பட்ட உணவுப் பாதுகாப்பு நலத் திட்டமாகும். இந்தத் திட்டம் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் உணவு மற்றும் பொது விநியோகத் துறையால் இயக்கப்படுகிறது. ஆனால் நோடல் அமைச்சகம் நிதி அமைச்சகம் ஆகும்.
அனைத்து முன்னுரிமை குடும்பங்களுக்கும் (குடும்ப அட்டை வைத்திருப்பவர்கள் மற்றும் ஏழைகளுக்கான உணவுத் திட்டத்தால் அடையாளம் காணப்பட்டவர்கள்) பொது விநியோக முறை மூலம் தானியங்களை வழங்குவதன் மூலம் இந்தியாவின் ஏழை குடிமக்களுக்கு உணவளிப்பதை இந்தத் திட்டம் நோக்கமாகக் கொண்டுள்ளது. இதன்படி, ஒரு நபருக்கு 5 கிலோ அரிசி அல்லது கோதுமை (பிராந்திய உணவு விருப்பங்களின்படி) மற்றும் குடும்ப அட்டை வைத்திருக்கும் ஒவ்வொரு குடும்பத்திற்கும் ஒரு கிலோ பருப்பு வழங்கப்படுகிறது. வழக்கமாக வாங்கும் தானியங்களுடன் இந்த கூடுதல் அளவு இலவசமாக வழங்கப்படுகிறது. இதற்கான மொத்த செலவையும் மத்திய அரசு ஏற்றுக்கொள்கிறது. இந்த நலத்திட்டத்தின் அளவானது, உலகின் மிகப்பெரிய உணவுப் பாதுகாப்புத் திட்டமாக அமைகிறது.
தேசிய உணவுப் பாதுகாப்புச் சட்டம், 2013ன் கீழ் அந்த்யோதயா விநியோக அட்டை வைத்திருக்கும் குடும்பத்தினருக்கு 35கி உணவு தானியங்கள் மற்றும் முன்னூரிமை விநியோக அட்டை வைத்திருக்கும் குடும்பத்தினருக்கு ஒரு நபருக்கு 5கிலோ உணவு தானியங்கள் மானிய விலையில் வழங்கப்பட்டு வந்தன.
கோவி-19 தொற்றுநோய் காலத்தில், பிரதமர் நரேந்திரமோதி வழக்கமாக வழங்கும் உணவு தானியங்களுடன் பிரதம மந்திரி ஏழைகளுக்கான உணவுப் பாதுகாப்பு திட்டத்தின் கீழ் அந்த்யோதயா மற்றும் முன்னூரிமை விநியோக அட்டை வைத்திருக்கும் குடும்பத்திலுள்ள ஒவ்வொரு நபருக்கும் கூடுதல் 5கிலோ உணவு தானியங்கள் இலவசமாக வழங்கப்படும் என்று அறிவித்தார். இந்த திட்டத்தின் கீழ் ஏப்ரல் 2020 முதல் திசம்பர் 2022 வரை ஏழு கட்டங்களாக, 1121 மெட்ரிட் டன் உணவு தானியங்கள், 3.9இலட்சம் கோடி செலவில் விநியோகிக்ப்பட்டன.
1 ஜனவரி 2023 முதல், பிரதம மந்திரி ஏழைகளுக்கான உணவுப் பாதுகாப்பு திட்டம் நீட்டிக்கப்படவில்லை, இருப்பினும் தேசிய உணவுப் பாதுகாப்புச் சட்டத்தின் கீழ் மானிய விலையில் வழங்கப்பட்டு வரும் அந்த்யோதயா மற்றும் முன்னூரிமை விநியோக அட்டை வைத்திருக்கும் குடும்பத்தினர் வாங்கும் வழக்கமான உணவு தானியங்கள் நாடு முழுவதும் மத்திய அரசினால் இலவசமாக வழங்கப்படும் திட்டம் துவங்கப்பட்டது. இதன்மூலம் "ஒரே நாடு ஒரே ரேசன்" விநியோகத்திலுள்ள மாநிலங்களுக்கிடையேயான விலை வித்தியாசங்கள் களையப்பட்டு எளிமைப்படுத்தப்படுகின்றது. இதனால் மத்திய அரசிற்கு உணவு பாதுகாப்பு பட்ஜெடாக, இரண்டு இலட்சம் கோடி ஆகின்றது.
கண்ணோட்டம்
இந்தத் திட்டம் ஆரம்பத்தில் 2020 மார்ச் 26 அன்று இந்தியப் பிரதமர் நரேந்திர மோடியின் அறிவிப்புடன் தொடங்கப்பட்டது, அவர் கோவிட்-19 நோய் பரவலின் போது தேசத்திற்கு ஆற்றிய தனது முதல் உரையில் தற்போதுள்ள பிரதான் மந்திரி கரிப் கல்யாண் யோஜனா திட்டத்தின் ஒரு பகுதியாக இந்த திட்டத்தை அறிவித்தார். கோவிட்-19 ஆரம்பத்தில், இந்தத் திட்டம் 2020 ஏப்ரல்-ஜூன் மாதங்களூக்காக கருவூலத்திலிருந்து 1.70 இலட்சம் கோடி செலவில் முதன்முதலாகத தொடங்கப்பட்டது.
பின்னர் மோடி நாட்டு மக்களுக்கு ஆற்றிய உரையில் இத்திட்டம் நவம்பர் 2020 வரை நீட்டிக்கப்பட்டது. மே 2020 இறுதிக்குள், இந்த திட்டம் 74 கோடி பயனாளிகளை எட்டியதாக உணவு அமைச்சகம் மதிப்பிட்டுள்ளது.திட்டத்தைப் பாராட்டிய ஒரு அரசாங்க அதிகாரி, இந்த நலத்திட்டத்தின் கீழ் மக்களுக்கு உணவு வழங்குவது "சுவாரசியமானது" என்று குறிப்பிட்டார். மற்றொரு மத்திய அமைச்சர் இந்தத் திட்டம் குறித்து கருத்துத் தெரிவிக்கையில், “நாட்டில் யாரும் பசியுடன் தூங்க செல்லாமலிருக்க இது உறுதி செய்யும். என்றார்."
இந்த முயற்சி ஜூன் 2020 இறுதிக்குள் காலாவதியாகவிருந்ததால், நாட்டின் பத்து மாநிலங்கள் திட்டத்தின் காலக்கெடுவை நீட்டிக்கக் கோரின. இந்தியாவில் கோவிட்-19 தொடங்கியதில் இருந்து நாட்டு மக்களுக்கு ஆற்றிய ஆறாவது உரையில் மோடி இத்திட்டத்னை நீடிக்கும் வண்ணம், இந்தியாவில் வரவிருக்கும் பண்டிகை காலத்தை கருத்தில் கொண்டு, PMGKAY-ஐ நவம்பர் 2020 வரை நீட்டிப்பதாக அறிவித்தார், இது அரசாங்க மதிப்பீட்டின்படி 80கோடி பயனாளிகள் பயனடைவர் என்றும், இந்த திட்டத்திற்கு inr 900000000000 கூடுதல் செலவாகும் என்றும் அவர் குறிப்பிட்டார். இந்தத் திட்டத்தின் அளவின் காரணமாக, உலகின் மிகப்பெரிய உணவுப் பாதுகாப்புத் திட்டமாகத் திகழ்கிறது. மோடியின் உரையைப் பற்றி அறிக்கையிடும் பைனான்சியல் எக்ஸ்பிரஸ், இந்தத் திட்டத்தின் மூலம் "அமெரிக்க மக்கள் தொகையை விட 2.5 மடங்கும், இங்கிலாந்தின் மக்கள்தொகையை விட 12 மடங்கும், ஐரோப்பிய ஒன்றியத்தின் மக்கள்தொகையை விட இரண்டு மடங்கும் உணவளிக்க முடியும்" என்று கூறியது. இத்திட்டத்தின் வெற்றிக்காக மோடி தனது உரையில் "கடின உழைப்பாளிகளான விவசாயிகள் மற்றும் நேர்மையான வரி செலுத்துபவர்களுக்கும்" நன்றி தெரிவித்தார். மோடியின் அறிவிப்புக்குப் பிறகு, மத்திய உள்துறை அமைச்சர் அமித் ஷா, இந்தத் திட்டத்தைச் சீராகச் செயல்படுத்துவதை உறுதி செய்வதற்காக அமைச்சர்கள் குழுவின் கூட்டத்திற்கு அழைப்பு விடுத்தார்.
உணவு பாதுகாப்பு திட்டத்தை நீட்டிக்க வேண்டும் என்ற மாநிலங்களின் கோரிக்கைக்கு பதிலளிக்கும் வகையில், உணவு வழங்கல் துறை அமைச்சர் ராம்விலாஸ் பாஸ்வான் மேலும் கூறியதாவது: அரசு மற்றொரு முக்கிய திட்டமான "ஒரே நாடு - ஒரே குடும்ப அட்டை " திட்டத்தினை மார்ச் 2021 இல் தொடங்க திட்டமிடப்பட்டுள்ளது என்றார். புதிய முன்மொழியப்பட்ட திட்டம், குறிப்பாக புலம்பெயர்ந்த தொழிலாளர்களுக்கு நாடு முழுவதும் உள்ள எந்த "நியாய விலை" கடைகளிலிருந்தும் மானிய விலையில் தானியங்களைப் பெற உதவும் வகையில் வடிவமைக்கப்பட்டுள்ளது.
கிடை மட்டத்தில் ஊழல் காரணமாக விநியோகம் தோல்வி
நுகர்வோர் விவகாரங்கள், உணவு மற்றும் பொது விநியோக அமைச்சகத்திலிருந்து பிரதமர் மோடியின் உரைக்குப் பிறகு வெளியிடப்பட்ட தரவு, உணவு விநியோகஸ்தர்கள் மற்றும் கிராம சபை உறுப்பினர்களிடையே நிலவும் ஊழலால் பெரும்பாலான இலவச தானியங்கள் தகுந்த பயனாளிகளுக்கு விநியோகிக்கப்படவில்லை என்பதை வெளிப்படுத்தியது. 2020 ஏப்ரல் மற்றும் மே மாதங்களில் கோவா மற்றும் தெலுங்கானா இரண்டும் தங்களுக்கு ஒதுக்கப்பட்ட தொகையில் 1% க்கும் குறைவாக விநியோகித்தது, மேலும் 11 மாநிலங்கள்(ஆந்திரப் பிரதேசம், குஜராத், ஜார்கண்ட், லடாக், மகாராஷ்டிரா, மேகாலயா, ஒடிசா, சிக்கிம், தமிழ்நாடு மற்றும் திரிபுரா) தானியங்களை விநியோகிக்கவில்லை. மேலும் ஆறு மாநிலங்கள் (பீகார், குஜராத், மகாராஷ்டிரா, தமிழ்நாடு, சிக்கிம் மற்றும் லடாக்) ஜூன் 2020 இல் பூஜ்ஜிய தானியத்தை விநியோகித்தன
மத்திய நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் ராம்விலாஸ் பாஸ்வான், “சில மாநிலங்கள் ஏழைகளுக்கு தானியங்களை விநியோகிப்பதில்லை. மாநிலங்களுக்கு உணவு தானியம் வழங்குவதில் சிக்கல் உள்ளது, எனவே அதை இலவசமாக வழங்கும்போது, விநியோகத்தில் உள்ள சிக்கல் எனக்குப் புரியவில்லை என்றார். இந்த பிரச்னையை நாங்கள் தீவிரமாக எடுத்து வருகிறோம், '' என்றார். உணவுத் துறை செயலாளர் சுதன்ஷு பாண்டே, புலம்பெயர்ந்த தொழிலாளர்கள் இல்லாததே தானியங்களை விநியோகிக்கத் தவறியதற்குக் காரணமாக குற்றம் சாட்டினார். ஆக்ஸ்பாம் இந்தியாவின் இயக்குனர் ராணு போகல், உணவு வியாபாரிகள் மற்றும் கிராம சபை உறுப்பினர்களிடையேயுள்ள ஊழல் மோசடிகளை குற்றம் சாட்டினார்.
திட்டத்தின் வெற்றி
சர்வதேச நாணய நிதியத்தால் நடத்தப்பட்ட ஆய்வின்படி, ஏப்ரல் 5, 2020 அன்று வெளியிடப்பட்ட அறிக்கையொன்று இந்தியாவில் தீவிர வறுமை (ஒரு நாளைக்கு ஒரு நபருக்கு 1.9 பிபிபி அமெரிக்க டாலர்கள்) 2019 இல் 1 சதவீதத்திற்கும் குறைவாகவே உள்ளதும், இந்த நிலை கோவிட்-19 தொற்றுநோய் ஆண்டு 2020 வரையும் நீடித்தது என்றும் கண்டறிந்துள்ளது. பிரதமர் நரேந்திர மோடியின் உணவுப் பாதுகாப்புத் திட்டமான பிரதான் மந்திரி கரிப் கல்யாண் அன்ன யோஜனா, கோவிட்-19 தொற்றுநோய்களின் போது இந்தியாவில் தீவிர வறுமை நிலைகள் அதிகரிப்பதைத் தடுப்பதில் முக்கியமானதாகும். புதிய IMF ஆய்வறிக்கையான, "தொற்றுநோய், வறுமை மற்றும் சமத்துவமின்மை": இந்தியாவில் இருந்து சான்றுகள்மூலமாக, 2004-2005 ஆம் ஆண்டு முதல் 2020-2021 ஆம் ஆண்டு தொற்றுநோய் ஆண்டு வரை இந்தியாவில் வறுமை (அதிக வறுமை PPP USD 1.9 மற்றும் PPP USD3.2) மற்றும் நுகர்வு சமத்துவமின்மை பற்றிய மதிப்பீடுகளை முன்வைத்தது. இந்த மதிப்பீடுகளில், முதல் முறையாக, வறுமை மற்றும் சமத்துவமின்மை மீதான உணவு மானியங்களின் விளைவு அடங்கும். 2019 ஆம் ஆண்டு தொற்றுநோய்க்கு முந்தைய ஆண்டில் தீவிர வறுமை 0.8 சதவீதமாக இருந்தது, மேலும் 2020 ஆம் ஆண்டு தொற்றுநோய் ஆண்டிலும் அது குறைந்த மட்டத்தில் இருப்பதை உறுதி செய்வதில் உணவுப் பரிமாற்றங்கள் கருவியாக இருந்தன. உணவு மானியத்துக்குப் பிந்தைய ஏற்றத்தாழ்வு 0.294 இருந்தது, இது1993/94 இல் காணப்பட்ட 0.284 என்ற மிகக் குறைந்த மட்டத்திற்கு மிக அருகில் உள்ளது. தொற்றுநோய் காலமாக இருந்தபோதிலும், தொடர்ந்து இரண்டு ஆண்டுகளில் இருந்த குறைந்த அளவிலான தீவிர வறுமை என்பது தீவிர வறுமையை ஒழிப்பதாகக் கருதலாம். இந்தியாவில் கடுமையான வறுமை நிலைகள் அதிகரிப்பதைத் தடுப்பதில் PMGKAY முக்கியமானது மற்றும் ஏழைகள் மீதான COVID-19 காரணமாக தூண்டப்பட்ட வருமான அதிர்ச்சிகளை உறிஞ்சுவதில் உணவு மானியம் கணிசமாக வேலை செய்தது என்று IMF அறிக்கை கூறியது. இதற்கிடையில், PMGKAY ஐ 2022 செப்டம்பர் வரை நீட்டிப்பதாக பிரதமர் மோடி கடந்த மாதம் அறிவித்தார். PMGKAY இன் கீழ், தேவைப்படுபவர்களுக்கு இலவச உணவு தானியம் வழங்கப்படுகிறது. இந்த திட்டம் மார்ச் 2020 இல் நாட்டில் COVID-19 தொற்றுநோய்க்கு மத்தியில் தொடங்கப்பட்டது, மேலும் இது கடந்த ஆண்டு நவம்பரில் நான்கு மாதங்களுக்கு (டிசம்பர் 2021-மார்ச் 2022) மார்ச் 2022 வரை நீட்டிக்கப்பட்டது. வழக்கமான மாதாந்திர NFSA உணவு தானியங்களுக்கு மேல், ஒரு நபருக்கு மாதம் ஒன்றுக்கு 5 கிலோ உணவு தானியங்களை வழங்குவதை இந்தத் திட்டம் உள்ளடக்குகிறது. தேசிய உணவுப் பாதுகாப்புச் சட்டத்தின் (NFSA) [அந்தோதயா அன்ன யோஜனா மற்றும் முன்னுரிமைக் குடும்பங்கள்] கீழ் உள்ளவர்களுக்கு, நேரடிப் பலன் பரிமாற்றத்தின் (DBT) கீழ் உள்ளவர்களுக்கும் இந்த நன்மை வழங்கப்படுகிறது. COVID-19 ஆல் உருவாக்கப்பட்ட சூழ்நிலையை அடுத்து, குடும்பங்கள் போதிய உணவு தானியங்கள் கிடைக்காமல் அவதிப்பட வேண்டாம் என்று சுமார் 80 கோடி தேசிய உணவுப் பாதுகாப்புச் சட்டம் (NFSA) பயனாளிகளுக்கு கூடுதல் விலையில்லா உணவு தானியங்களை (அரிசி/கோதுமை) விநியோகிப்பதாக மார்ச் 2020 இல் அரசாங்கம் அறிவித்தது. தொற்றுநோய் அதிர்ச்சி பெரும்பாலும் ஒரு தற்காலிக வருமான அதிர்ச்சி, என்று IMF அறிக்கை கூறியது, அதிர்ச்சியின் பெரும்பகுதியை உறிஞ்சுவதற்கு ஒரு தற்காலிக நிதிக் கொள்கை தலையீடு நிதி ரீதியாக பொருத்தமான வழியாகும். 2004-2011 இல் காணப்பட்ட வலுவான வளர்ச்சியை விட நுகர்வு வளர்ச்சி (வறுமையின் முக்கிய நிர்ணயம்) 2014-19 இல் அதிகமாக இருப்பது கண்டறியப்பட்டது. 2017-18 ஆம் ஆண்டின் என்எஸ்எஸ் நுகர்வோர் செலவினக் கணக்கெடுப்பில் உள்ள முடிவுகளின் நம்பகத்தன்மையை ஓரளவு விரிவாக ஆய்வுசெய்தது.
சான்றுகள்
பகுப்பு:இந்திய அரசுத் திட்டங்கள் பகுப்பு:மோதி ஆட்சியின் திட்டங்கள்
பெரியகிளாம்பாடி ஊராட்சி
பெரியகிளாம்பாடி ஊராட்சி (Periyakilambadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1962 ஆகும். இவர்களில் பெண்கள் 966 பேரும் ஆண்கள் 996 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அயன அயல் மண்டலம்
அயன அயல் மண்டலம் அல்லது அயனவயல் மண்டலம் என்பது அயனமண்டலத்திற்கும், மிதவெப்பமண்டலத்திற்கும் இடையில் வரும் சில பகுதிகளாகும். இவ்விடங்களின் காலநிலை அயனமண்டல, மிதவெப்பமண்டல காலநிலைகளுக்கு இடைப்பட்ட ஒரு காலநிலையைக் கொண்டிருக்கும்.
இது நிலநடுக்கோட்டை மையப்படுத்தி, வடக்கு, தெற்கு இருபுறமும், அண்ணளவாக 23.5° - 40° அகலக்கோடுகளிடையான சில பகுதிகளைக் குறிக்கும்.
மேற்கோள்கள்
பகுப்பு:புவியியல் பகுப்பு:காலநிலை
2-மெத்தில்தயோபீன்
2-மெத்தில்தயோபீன் (2-Methylthiophene) என்பது CH3C4H3S. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மம் என்று இது வகைபடுத்தப்படுகிறது. நிறமற்ற 2-மெத்தில்தயோபீன் தீப்பற்றி எரியக்கூடிய ஒரு நீர்மமாகும். தயோபீன்-2-கார்பாக்சால்டிகைடை உல்ப் கிசுனர் ஒடுக்க வினைக்கு உட்படுத்தி 2-மெத்தில்தயோபீன் உற்பத்தி செய்யப்படுகிறது.
மேற்கோள்கள்
பகுப்பு:தயோபீன்கள்
கடவுச்சொல்
thumb|500px|விக்கிப்பீடியா இணையத்தளத்தில் புகுபதிகை செய்வதற்காகக் கடவுச் சொல்லை இடும்போது கடவுச் சொல்லானது உடுக் குறியீடுகளாகத் தோன்றும் விதம் கடவுச்சொல் ) (Password) எனப்படுவது இடம் அல்லது தகவலுக்கு அணுக்க ஒப்புதல் அளிக்கும் மறைசொல்லாகும். பொதுவாக ஒரு பயனர் பெயர் அல்லது பயனர் எண்ணுடன் இணைந்து இச்சொல் பயன்படுத்தப்படுகின்றது. கடவுச் சொற்கள் எண், எழுத்து, குறியீடுகள் என்பனவற்றை உள்ளடக்கி இருக்கலாம்.
கருவிகள்
கடவுச்சொல்லானது இயங்குதளங்கள், அலைபேசிகள், தன்னியக்கக் காசளிப்புப் பொறிகள் போன்ற கருவிகளில் பயன்படுத்தப்படுகின்றன. இணையத்தில் மின்னஞ்சற்சேவை, சமூக வலைத் தளங்கள் போன்றவற்றுள் நுழைவதற்கு, பயனர் பெயரும் கடவுச் சொல்லும் கட்டாயமாகும்.
பாதுகாப்பு
கடவுச்சொல்லானது பாதுகாப்பானதாகவும் நினைவுபடுத்தக் கூடியதாகவும் அமைக்கப்பட்டிருத்தல் நன்று. வலுவான கடவுச் சொற்களை உருவாக்குவதற்கு அவை நீளமானதாக இருத்தல் வேண்டும். எட்டு அல்லது அதற்கு மேற்பட்ட வரியுருக்களைக் கடவுச் சொல் கொண்டிருத்தல் பாதுகாப்பானதாகும். அதே போல, கடவுச் சொல்லானது எழுத்துகள், குறியீடுகள், எண்கள் என்பனவற்றைக் கொண்டிருத்தல், கடவுச் சொற்களை குறிப்பிட்ட காலத்திற்கு ஒரு முறை மாற்றி அமைத்தல், ஒவ்வொரு கணக்குக்கும் வேறு வேறு கடவுச் சொற்களைப் பயன்படுத்தல் என்பனவற்றின் மூலம் கடவுச் சொல்லின் பாதுகாப்பை உறுதிப்படுத்திக் கொள்ளலாம்.
கடவுச்சொல் நினைவு
கடவுச்சொற்களை இணைய உலாவி மென்பொருட்களே நினைவில் வைத்துக் கொள்ளும் வண்ணம் விருப்பத்தேர்வுகளை அமைத்துக்கொள்ள இயலும். பல்வேறுபட்ட வலைத்தளங்களைக் கையாளும் ஒரு பயனருக்குப் புகுபதிகை செய்ய வேண்டிய கடவுச் சொற்களை நினைவிற்கொண்டு அடுத்த முறை அந்த வலைத் தளங்களுக்குச் செல்லும்போது, தானாகவே உள்நுழையும் வசதி உள்ளது. ஆனால், இந்த வசதி வீட்டில் வைத்துப் பயன்படுத்தும் தனியாட்கணினிகளுக்கு மட்டுமே பொருத்தமானதாக இருக்கும். பணியிடங்களில் பலர் பயன்படுத்தும் கணினிகளிலோ தனியார் இணைய உலாவு மையங்களிலோ இந்த வசதியை பயன்படுத்துவது பாதுகாப்பற்றது.
தவிர்க்க வேண்டியவை
அகரமுதலிகளில் (எந்த மொழியிலாயினும்) உள்ள சொற்களைப் பயன்படுத்தல், அகரமுதலிகளில் உள்ள சொற்களைப் பின்புறமிருந்து எழுதுதல், சொற்களை எழுதும்போது பொதுவாக விடப்படும் தவறுகள், பொதுவாகப் பயன்படுத்தப்படும் சுருக்கக் குறியீடுகள், தொடரிகள், தொடர்ந்து வரும் வரியுருக்கள் ஆகியவற்றைப் பயன்படுத்துவதைத் தவிர்க்க வேண்டும். மேலும் பெயர், பிறந்த நாள், வலவ ஒப்புதல் ஆவண இலக்கம், நாட்டு அடையாள அட்டை இலக்கம் போன்ற தனிப்பட்ட விபரங்களைப் பயன்படுத்துவதையும் தவிர்க்க வேண்டும். 12345678, 222222, abcdefg போன்ற தொடரிகளையும் விசைப்பலகையில் அருகருகே உள்ள எழுத்துகளையும் பயன்படுத்துவதைத் தவிர்க்க வேண்டும்
மேற்கோள்கள்
பகுப்பு:கணினியியல்
தமிழகத் திரைப்படத்துறை
கோலிவுட் (Tamil cinema) என்று அழைக்கப்படும் தமிழ்த் திரைப்படத்துறை எனப்படுவது தமிழ் நாட்டில் இருந்து இயங்கும் தமிழ் மொழித் திரைப்படத்துறை ஆகும். இந்தியாவில் இந்தி திரைத்துறைக்கு அடுத்து பரவலாக அறியப்படும் திரைத்துறை ஆகும். 1980கள் வரை சென்னையில் கோடம்பாக்கத்தில் இருந்த திரைப்படத் தயாரிப்பு வசதிகளை முன்னிட்டு பெரும்பாலான மலையாளம், தெலுங்கு மொழித் திரைப்படங்களும் இங்கிருந்தே தயாரிக்கப்பட்டன. இதனால் தமிழ்த் திரைப்படத் துறை கோலிவுட் எனவும் அழைக்கப்படுகிறது.
முதல் தமிழ் ஊமைத் திரைப்படம் 1918 ஆம் ஆண்டில் இயக்குநர் ஆர். நடராஜ முதலியார் என்பவர் இயக்கிய கீசக வதம் என்ற திரைப்படம் ஆகும். முதல் பேசும் படமான காளிதாஸ் என்ற திரைப்படம் 1931 ஆம் ஆண்டில் தமிழ் மற்றும் தெலுங்கு மொழிகளில் வெளியானது. இந்த திரைப்படத்தை எச். எம். ரெட்டி என்பவர் இயக்கியுள்ளார்.
இந்தியாவில் இருந்து வந்த தமிழ் திரைப்படங்கள் சிங்கப்பூர், இலங்கை, மலேசியா, ஜப்பான், மத்திய கிழக்கு, ஆப்பிரிக்கா, ஓசியானியா, ஐரோப்பா மற்றும் வட அமெரிக்கா போன்ற பிற நாடுகளில் திரையிடுவதன் மூலம் உலகதிரைப்பட துறையில் தனக்கான ஒரு அங்கீகாரத்தை பெற்றுள்ளது.
தயாரிப்பு
2000ஆம் ஆண்டு மலையாள மனோரமா நூலின் படி, 5000க்கும் கூடுதலான தமிழ்த் திரைப்படங்கள் இருபதாம் நூற்றாண்டில் தயாரிக்கப்பட்டதாகக் கூறப்படுகிறது. இந்தியத் திரைப்படத் தணிக்கை நிறுவனத்தின் புள்ளிவிவரங்களின் படி, 2003ல் இந்தியாவின் மூன்றாவது பெரிய திரைப்படத் தயாரிப்புக் களமாக கோலிவுட் விளங்கியது. 1916 முதலே தமிழில் மௌனத் திரைப்படங்களும், 1931 முதல் வசனங்களுடன் கூடிய திரைப்படங்களும் தயாரிக்கப்பட்டு வருகின்றன. 1939ல் மெட்ராஸ் சட்டமன்றம் ஒப்புதல் அளித்த "பொழுதுபோக்கு வரிச் சட்டம் 1939", அக்காலத்தில் நிகழ்ந்த தமிழ்த் திரைப்படத்துறையின் அபார வளர்ச்சிக்குச் சான்றாகும்.
இந்தித் திரைப்படங்களுக்கு இணையாகவோ மிக நெருக்கமாவோ தமிழ்த் திரைப்படங்களின் பார்வையாளர் வட்டமும் பெரிதாக இருப்பதாகக் கருதப்படுகிறது. இந்தியாவின் பல மாநிலங்களில் வாழும் தமிழர்கள் தமிழ்த் திரைப்படங்களை விரும்பிப் பார்ப்பதுடன், புதிதாக வெளியாகும் தமிழ்த் திரைப்படங்களை உடனுக்குடன் கேரளம், ஆந்திரப் பிரதேசம், வட இந்தியா ஆகிய மாநிலங்களில் நேரடியாகவோ மொழிமாற்றியோ காண்பிக்கப்படுகின்றன. வணிக வெற்றி பெறும் பல தமிழ்த் திரைப்படங்கள் பின்னர் இந்திய மொழிகளில் மொழிமாற்றப்பட்டு வெளியிடப்படும் வழக்கம் உண்டு. உதாரணமாக ரோஜா என்ற திரைப்படத்தின் கதையை பிற மாநிலத்தவர் வாங்கி மீண்டும் அம்மாநில மொழி நடிகர்களைக் கொண்டு படமாக்கும் வழக்கம் உண்டு. சிலவேளைகளில், முன்னணி இயக்குனர்கள் ஒரே கதையை தமிழ், இந்தி, தெலுங்கு என்று பல மொழிகளில் ஒரே நடிகர்களைக் கொண்டு எடுக்கப்பட்டு வருகிறது. உதாரணமாக பாம்பே, ஹேராம், ஆய்த எழுத்துபோன்ற திரைப்படங்கள் இதற்குள் அடங்கும்.
வணிகம்
வணிக வெற்றியை உறுதி செய்வதற்காக, பிற மொழித் திரைப்படங்களின் கதைகளைத் தமிழில் எடுப்பதும் வழக்கமான ஒன்று தான். இலங்கை, மலேசியா, சிங்கப்பூர் ஆகிய நாடுகளில் காலங்காலமாக வாழும் தமிழர்களும், வேலைவாய்ப்புத் தேடி அங்கு செல்லும் தமிழர்களும் தமிழ்த் திரைப்படங்களை விரும்பிப் பார்த்து அவற்றின் வணிக வெற்றிக்கு ஒரு காரணமாய் இருக்கின்றனர். இலங்கை இனப் பிரச்சினை, வளைகுடா நாட்டு வேலைவாய்ப்புகள், இந்திய தகவல் தொழில்நுட்பத் துறையின் வளர்ச்சி ஆகியவற்றின் காரணமாக உலகின் பல நாடுகளிலும் குடியேறியிருக்கும் தமிழர்கள் தமிழ்த் திரைப்படங்களுக்கு ஒரு பரந்த சந்தையை உருவாக்கித் தருகின்றனர். தென்னாப்பிரிக்கா, ஜப்பான் ஆகிய நாடுகளில் நிலவும் பண்பாட்டுச் சூழல்கள் காரணமாக, தமிழ்த் திரைப்படங்கள் இங்கும் வரவேற்பைப் பெற்றுள்ளன. பிரியசகி, ஆப்பிரிக்க மொழியான சுலு மொழி மொழிபெயர்க்கப்பட்ட முதல் தமிழ்த் திரைப்படமாகும்.
ரஜினிகாந்த் மற்றும் மீனா நடித்த முத்து திரைப்படம் ஜப்பானில் குறிப்பிடத்தக்க அளவு ஓடியதாக கருதப்படுகிறது. ஹாலிவுட், பாலிவுட் திரைப்படங்களுக்கு இணையாக தமிழ்த் திரைப்படங்களும் ஒரே நாளில் உலகெங்கும் வெளியிடப்படுகின்றன. வெளிநாட்டு விநியோக உரிமைகள், வெளிநாட்டுத் தொலைக்காட்சி உரிமைகள் ஆகியவற்றை விற்பதன் மூலம் முன்னணித் திரைப்படங்கள் கணிசமான வருமானம் ஈட்டுகின்றன. எனினும், இவ்வாறு தரப்படும் வெளிநாட்டு உரிமைகள் திரைப்படங்களின் திருட்டுப் பிரதிகளை இலகுவாக எடுக்க வழிசெய்கிறது என்றும் குற்றம் சாட்டப்படுகிறது.
பிரச்சினைகள்
1990கள் வரை போட்டியற்ற பொழுதுபோக்கு ஊடகமாக இருந்த தமிழ்த் திரைப்படத் துறை, செயற்கைக் கோள் தொலைக்காட்சிகளின் வருகையால் ஆட்டம் கண்டது. தொழில்நுட்ப முன்னேற்றங்கள் திரையரங்குக்கு வராமலேயே எளிதாக திருட்டுத் தனமாக வீட்டிலிருந்தே படங்களை பார்க்க வழி செய்தன. உலகத் திரைப்படங்களுடனான மக்களின் பரிச்சயம், தமிழ்த் திரைப்படத் தயாரிப்புத் தரத்தில் எதிர்பார்க்க வைத்தது. நாள்தோறும் ஒளிபரப்பாகும் தொலைக்காட்சி நாடகத் தொடர்களில் பெண்களின் கவனம் திரும்பியதாலும், உயர்ந்து வந்த திரையரங்குச் சீட்டுக் கட்டணங்களாலும், போக்குவரத்து நெரிசல்களாலும் குடும்பத்துடன் திரையரங்குக்கு வரும் போக்கு குறைந்தது. கூடி வரும் தயாரிப்புச் செலவுகள், கணிக்க இயலாத மக்களின் இரசனை, அதிக ஊழியம் வாங்கும் நடிகர்கள், திருட்டுத் திரைப்பட வட்டுப்புழக்கம், விலை உயர்வான திரையரங்குச் சீட்டுகள், தரமற்ற திரையரங்குகள் ஆகியவை தற்போதைய தமிழ்த் திரைப்படத் துறையின் பிரச்சினைகளாக கருதப்படுகின்றன.
ஆர்வம்
தமிழரின் அன்றாட வாழ்விலும் ஆர்வங்களிலும் தமிழ்த் திரைப்படத் துறை ஏற்படுத்தும் தாக்கம் குறிப்பிடத்தக்கது. தமிழ்த் திரைப்படத் துறையை சார்ந்து பல தொலைக்காட்சிகள், இதழ்கள் ஆகியவை செயல்பட்டு வருகின்றன. தமிழ்த் திரைப்படங்கள் ஊடாக நாட்டு விடுதலை கருத்துக்கள், சமூக சீர்திருத்தக் கருத்துக்கள், அரசியல் இயக்கங்களின் முழக்கங்கள் ஆகியவை மிகவும் வெற்றிகரமாக பரப்பபட்டுள்ளன. மேலை நாடுகளில் இருப்பது போல் வணிக ரீதியில் தனித்தியங்கும் இசை, நடன, கலை முயற்சிகள் தமிழ்நாட்டில் மிகக் குறைவு என்பதால், தமிழ்த் திரைப்படத் துறை தமிழ்நாட்டின் வாழ்க்கை முறை, நவீனம், கலையார்வம் ஆகியவற்றில் பெரும் பாதிப்புகளை ஏற்படுத்துகிறது. எழுத்து, இசை, நடனத் துறைகளில் சிறந்தோர் கூடுதல் புகழ் வெளிச்சம், பணம் ஆகிய காரணங்களுக்காக தமிழ்த் திரைப்படத் துறையில் இணைந்து பங்காற்றவதும் பொதுவாக காணத்தக்கது. பிற கலைத்துறைகளைப் போலவே, திரைப்படத் துறையினரின் புகழ் வெளிச்சமும் மிகையான ஒன்று. இந்தி பேசப்படாத நாடுகளில் கூட பாலிவுட் நடிகர்களின் தாக்கம் இருக்கையில், இந்திய மாநிலமான தமிழ்நாட்டில் பாலிவுட்டின் தாக்கம் ஏறக்குறைய இல்லாமலே இருப்பது, தனித்தியங்கும் தமிழ்த் திரைப்படத் துறையின் பரப்பை விளங்கிக் கொள்ள உதவும்.
அன்றாட வாழ்வில், மாநிலத்தின் பொருளாதாரத்தில் தாக்கத்தை ஏற்படுத்தும் தமிழ்த் திரைப்படத்துறையின் கலைத் திறம் கேள்விக்குரிய ஒன்றுதான். வணிகத் திரைப்பட முயற்சிகள் அளவுக்கு கலை நுட்பம் மிகுந்த திரைப்படங்களுக்கு தயாரிப்பாளர்களின் ஆதரவு இல்லாத நிலை இருக்கிறது. கலை நுணுக்கத்துடன் எடுக்கப்படும் திரைப்படங்கள் அத்திபூத்தாற் போல் வணிக வெற்றியடைவதும் உண்டு. வணிகத் திரைப்படங்களின் கதைகள் நகரம் சார்ந்தும் கதைத் தலைவன் சார்ந்தும் இருப்பதால், அவை யதார்த்தம் குறைந்தும் புதுமை குறைந்தும் இருப்பதும் ஒரு குறை. தற்போது, இளைஞர்களே திரையரங்குகளுக்கு வரும் முதன்மை பார்வையாளர்களாக உள்ளனர். இம்மாற்றம், கதைக் களத்தையும் இளைஞர்களுக்கு ஆர்வமூட்டுவதாக்கச் செய்தது. 1990கள் வரை தமிழ்த் திரைப்படங்களில் காணப்பட்ட ஊரகக் கதைகள், குடும்பக் கதைகள் குறைந்து சண்டைகள், வண்ணமயமான பாடல் காட்சிகள், காதல் கதைகள், பல வேளைகளில் ஆபாசத்தை நெருங்கும் காட்சியமைப்புகள், இரட்டை அர்த்த வசனங்கள் என்று திரைப்படங்களின் உள்ளடக்கங்கள் மாறத் தொடங்கின.
உலகெங்கும் வாழும் தமிழர்களுக்கு இடையில் தமிழ்த் திரைப்படங்கள் ஒரு வலுவான பாலமாகத் திகழ்கின்றன. நிகழ்காலப் பேச்சுத் தமிழ், நாட்டு நடப்புகள், பண்பாட்டுப் போக்குகள் ஆகியவை குறித்த தோற்றத்தை நிறுவுவதில் தமிழ்த் திரைப்படங்களின் பங்கு இன்றியமையாதது. எனினும், இப்பொறுப்பை உணராமல் திரைப்படங்கள் தயாரிக்கப்படுவதாகவும், தமிழ்த் திரைப்படத் துறை சமூகத்தின் மீது ஏற்படுத்தும் நல்விளைவுகளைக் காட்டிலும் தீய விளைவுகளே கூடி வருவதாகவும் பொதுவான குற்றச்சாட்டு இருக்கிறது. தமிழ்த் திரைப்படங்கள், உண்மையான தமிழர் வாழ்க்கையை காட்டாது மாயத் தோற்ற கதைக் களங்களில் இயங்குவதால், தமிழ்நாட்டுக்கு வெளியே வாழும் தமிழர்கள், பிற மொழி மற்றும் நாட்டவர் தமிழர்கள் குறித்த பிழையான புரிதலைப் பெறவும் வழிவகுக்கிறது. இதன் காரணமாகவும் தமிழ்த் திரைப்படத்துறை தரும் தன்னல வலிமை காரணமாகவும், பல்வேறு அமைப்புக்களும் தமிழ்த் திரைப்படத் துறையின் மீது தங்கள் கட்டுப்பாட்டை கொண்டு வர முயல்கின்றனர். அரசியல்வாதிகளாக உருவாகக்கூடிய போக்குகளை காட்டும், அரசியல் கட்சிகளின் கருத்துக்களை எதிர்க்கும் நடிகர்களின் திரைப்படங்கள் அரசியல் கட்சிகளின் காழ்ப்புணர்ச்சிக்கு ஆளாகின்றன. தங்களுக்கு உகாத கருத்துக்களை திரைப்படங்களில் காட்டக்கூடாது என்று சில சமயம் எதிர்ப்பு தெரிவிக்கின்றனர். பண்பாட்டுக் காப்பு, மொழிக் காப்பு ஆகிய காரணங்களை முன்னிட்டு திரைப்படங்களின் பெயர்கள், விளம்பர ஒட்டிகள், முன்னோட்டங்கள், காட்சிகள், கதையமைப்புகள் என அனைத்து கூறுகளிலும் பொதுமக்கள், அரசியல் பிரிவினர் எதிர்ப்பு தெரிவிப்பது, கலைச் சுதந்திரத்தை பறிப்பதாக திரைப்படக் கலைஞர்கள் கருதுகின்றனர்.
வாழிடத் துண்டாக்கம்
.[[படிமம்:Grasp africa.jpg|thumb|right|மத்திய ஆபிரிக்காவில், மனிதக் குரங்குகளின் (Great Ape) வாழிடங்கள் துண்டாடப்பட்டு அழிக்கப்படுகின்றன. GLOBIO மற்றும் GRASP திட்டங்களில் இருந்து.]] வாழிடத் துண்டாக்கம் (habitat fragmentation) என்பது, சூழலியல் மாற்றம் உருவாகின்ற ஒரு வழிமுறை ஆகும். இதன் பெயர் குறிப்பிட்டுக் காட்டுவது போலவே, இது, ஒரு உயிரினத்தின் விருப்பமான சூழலில் தொடர்ச்சியின்மை ஏற்படுவதைக் குறிக்கிறது. வாழிடத் துண்டாக்கம், நிலவியல் வழிமுறைகளினால் அல்லது மனிதச் செயற்பாடுகளினால் ஏற்படக் கூடும். நிலவியல் வழிமுறைகளினால் ஏற்படுகின்ற மாற்றம் மிகவும் வேகம் குறைந்தது. மெதுவாகவே இயற்பியற் சூழலில் மாற்றங்கள் ஏற்படுகின்றன. ஆனால் மனிதச் செயற்பாடுகளினால் ஏற்படும் நிலப் பயன்பாட்டு மாற்றங்கள் போன்றவை மிக வேகமாகச் சூழலில் விளைவுகளை ஏற்படுத்துகின்றன. முதல் முறையிலான மாற்றங்களே பல்வேறு உயிரினப் பிரிவுகள் தோன்றுவதற்குக் காரணமாக இருந்ததாக நம்பப்படுகிறது. ஆனால், இரண்டாவதான மனித செயற்பாடுகள், இன்று பல இனங்கள் அழிவதற்குக் காரணமாக இருக்கிறது.
வாழிடத் துண்டாக்கம், பெரும்பாலும், மனிதர்களால் ஏற்படுகின்றன. இது, வேளாண்மை, ஊரக வளர்ச்சி, நகராக்கம் போன்றவற்றுக்காக தாவர வகைகளை அழிக்கும்போது நடைபெறுகிறது. ஒரு காலத்தில் தொடர்ச்சியாக இருந்த வாழிடங்கள் (Habitats) துண்டுதுண்டாகப் பிரிவடைகின்றன. பெரும் எடுப்பிலான அழிப்பு நடவடிக்கைகளுக்குப் பின்னர், துண்டுதுண்டான வாழிடங்கள் மேலும் சிறுத்து ஒன்றுக்கொன்று தொடர்பற்ற தீவுகள் ஆகிவிடுகின்றன. இவை பயிர் நிலங்களாலும், புல்வெளிகளாலும், செயற்கைத் தளங்களாலும் சில வேளைகளில் தரிசு நிலங்களாலும் பிரிக்கப்படுகின்றன. தரிசு நிலங்கள், பொதுவாக, காட்டை அழித்து எரித்துப் பயிர் செய்யும் முறையின் விளைவாக உருவாகின்றன.
ஆஸ்திரேலியாவின், நியூ சவுத் வேல்ஸ் மாகாணத்தின் மத்திய-மேற்குப் பகுதியில் 90% காடுகள் அழிக்கப்பட்டுவிட்டன. இது மோசமான வாழிடத் துண்டாக்கத்தை ஏற்படுத்தியுள்ளது.
பகுப்பு:சூழலியல் பகுப்பு:உயிரியல் துறைச்சொற்கள்
தாமரைத்தீவான்
தாமரைத்தீவான் (பி. ஜூலை 24, 1932) என்ற புனைபெயர் கொண்ட சோமநாதர் இராசேந்திரம் இலங்கை திருகோணமலையைச் சேர்ந்த எழுத்தாளர், கவிஞர். பத்தாயிரத்துக்கு மேற்பட்ட பாடல்களைப் படைத்துள்ளார்.
வாழ்க்கைக் குறிப்பு
திருகோணமலையின் தென்கிழக்கிலே 12 மைல் தொலைவில் உள்ள தாமரைவில் என்ற பழந்தமிழ்ச் சிற்றூரில் சோமநாதர் - முத்துப்பிள்ளை தம்பதியினருக்கு ஐந்தாவது பிள்ளையாகப் பிறந்தவர் தாமரைத்தீவான். தனது ஆரம்பக்கல்வியை தாமரைவில் றோமன் கத்தோலிக்க தமிழ்க் கலவன் பாடசாலையில் பயின்றவர் பின்னர் மூன்றாம் தரத்திலிருந்து மூதூரில் தங்கியிருந்து அங்குள்ள மூதூர் அர்ச் அந்தோனியார் பாடசாலையில் கல்வி பயின்றார்.
1952 இல் மட்டக்களப்பு ஆசிரிய பயிற்சிக் கலாசாலையில் படித்து பயிற்சி பெற்ற ஆசிரியரானார். ஆரம்பத்தில் திரிகோணமலை யோசப் கல்லூரியிலும் (1954), பின்னர் பதுளை கந்தே கெதற (1955 முதல்), கந்தளாய் (1961 முதல்), ஈச்சந்தீவு (1963 முதல்) பின்னர் திருகோணமலை உப்பாறு றோமன் கத்தோலிக்க தமிழ் கலவன் பாடசாலை (1968) ஆகிய பாடசாலைகளில் ஆசிரியராகப் பணியாற்றினார். 1972 முதல் 1987 இல் ஓய்வு பெறும் வரையில் அதிபராகப் பணியாற்றினார்.
இலக்கியப் பணி
இளம் வயதிலேயே கவிதைகள் எழுதத் தொடங்கினார். 1956 இல் சுதந்திரன் பத்திரிகையில் இவரது முதலாவது கவிதை பிரசுரமானது. அதனைத் தொடர்ந்து வீரகேசரி, தினகரன், சிந்தாமணி ஆகிய பத்திரிகைகளிலும் சுடர், தமிழ் உலகம், சர்வதேச தமிழர் முதலிய சஞ்சிகைகளிலும் எழுதினார். திருமலை மாவட்டத்தில் பல கவியரங்குகளில் கவிதை பாடி சிறந்த கவியரங்கக் கவிஞராகவும் அறியப்பட்டார்.
ஏழாம் உலகம் (நூல்)
ஜெயமோகன் எழுதிய ஆறாவது நாவல் ஏழாம் உலகம். 2004ல் இந்நாவல் வெளிவந்தது. ஏறத்தாழ இருநூறு பக்க அளவுகளைக் கொண்டது. தமிழினி பதிப்பகத்தால் வெளியிடப்பட்டிருக்கிறது. மனிதர்களில் கடையர்களாக வாழும் பிச்சைக்காரர்களைப் பற்றிய நாவல் இது. மனிதர்களை எவ்வாறு பிச்சைக்காரர்களாக ஆக்கி விற்கவும் வாங்கவும் செய்கிறார்கள், மிருகங்களைப்போல வாழும் அவர்களுடைய வாழ்க்கையில் என்ன வகையான உணர்ச்சிகள் நிலவுகின்றன என்பதை இந்நாவல் காட்டுகிறது. பாலா இயக்கிய நான் கடவுள் என்ற படத்துக்கு இந்த நாவலே ஆதாரம்.
போத்திவேலுப் பண்டாரம் என்பவரே இந்நாவலின் கதாநாயகன். நடுவயதை தாண்டிய அவர் பிச்சைக்காரர்களை விலைக்கு வாங்கி உடைமையாக வைத்திருந்து கோயில் வாசல்களில் அவர்களைபோட்டு பிச்சையெடுக்கச் செய்து வாழ்கிறார். அதைப்பற்றிய குற்ற உணர்ச்சி ஏதும் அவருக்கு இல்லை. தன்னை ஒரு நல்ல மனிதர் என்றே எண்ணுகிறார்.
'உருப்படிகள்' என்று பண்டாரம் சொல்லும் பிச்சைக்காரர்கள் அவர்களுக்குள் நகைச்சுவை பேச்சும் சுயநலம் இல்லாத அன்புமாகவே இருக்கிறார்கள். குய்யன் என்ற களங்கமில்லாத தொழு நோயாளி, விவேகம் கொண்டவரான ராமப்பன், ஆங்கிலம் பேசும் அகம்மது, ஒரு குடும்பப்பெண்ணாக வாழவேண்டும் என்ற கனவுடன் வாழும் எருக்கு என்று பலவகையான பிச்ச்சைக்காரர்கள் உள்ளார்கள். அவர்கள் நடுவே சித்தரான மாங்காண்டிச்சாமியும் பிச்சைக்காரராக அமர்ந்திருக்கிறார்.
இந்த இரு உலகங்களும் ஒப்பிடப்படுகின்றன. பண்டாரத்தின் அன்றாட உலகில் மாப்பிள்ளையை விலைக்கு வாங்கும்போது பிச்சைக்காரர் உலகில் பிச்சைக்காரர்கள் விலைக்கு வாங்கப்படுகிறார்கள். இரு இடத்திலும் உருப்படி என்ற சொல் புழங்குகிறது.
முத்தம்மை என்ற ஊனமுற்ற பெண் ஒரு ஊனமுற்ற குழந்தையை பெறும்போது ஆரம்பிக்கும் நாவல் அவள் மேலும் ஊனமுற்ற குழந்தையைப் பெறுவதற்காக எப்படி இன்னொரு ஊனமுற்ற பிறவியுடன் குரூரமாக புணரவைக்கப்படுகிறாள் என்ற இடத்தில் முடிவுக்கு வருகிறது.
தமிழில் அடித்தள மக்களைப் பற்றி எழுதப்பட்ட நாவல்களிலேயே குரூரமான தீவிரமான நாவல் இது. ஆனால் நல்ல நகைச்சுவையுடன் எழுதபப்ட்டிருக்கிறது. எந்த அடிநிலைக்குப் போனாலும் மனிதன் மனிதப்பண்புகளை இழப்பதில்லை என்று காட்டும் நாவல் இது.
விமர்சனங்கள்
இது எளிமையான் நாவல்தான். என்றாலும் இது இரயில் வண்டியிலோ, தொலைக்காட்சி விளம்பர நேரத்திலோ, உங்கள் பிள்ளைகளை நாட்டிய வகுப்பிற்கு விட்டுவிட்டு காத்திருக்கும் சமயத்திலோ படிப்பதற்கான நாவல் அல்ல. உங்கள் முழுக்கவனிப்பும் அதற்கு தேவை. ஏனென்றால் சொல்ல வந்த விடயம் அப்படி. நண்பரிடம் சொன்னேன் நீங்கள் தனிமையான இடத்தை தேர்வு செய்யுங்கள். முதலில் 12வது அத்தியாயத்தை வாசியுங்கள். அதற்கு பிறகு எங்கே வேண்டுமென்றாலும் தொடங்கி நாவலை எப்படியும் படியுங்கள் என்றேன். அப்படியே செய்து அவர் நாவலை முடித்துவிட்டு, ‘ஆ, தமிழுக்கு இது முற்றிலும் புதிது; ஒரு கொடை' என்றார் - அ.முத்துலிங்கம்.
'ஏழாம் உலகம் ' என்பதை எங்கோ இருக்கிற பாதாள உலகத்தைச் சுட்டுவதாக நம்பிக்கொண்டிருக்கிற மானுட குலத்துக்கு நாம் வாழும் எதார்த்த உலகின் இருட்டுப் பகுதிக்கிடையிலேயே அது பரந்து விரிந்திருப்பதை அடையாளம் காட்டுகிறது இந்த நாவல். இருள் உலகின் குரூரங்கள் நாம் அறியாதவை அல்ல. ஏமாற்று, பித்தலாட்டம், பொய்கள், கொலை, கொள்ளை, கற்பழிப்பு எல்லாமே சகஜமான விஷயங்களாக இடம்பெறும் உலகம் அது. ஒரு ரூபாய் பணத்துக்கு ஆயிரம் சத்தியங்களை நாக்கு கூசாமல் சொல்பவர்கள் அங்கே உண்டு. அதே ஒரு ரூபாய்க்காக கொலைசெய்துவிட்டு எதுவுமே நடக்காததைப்போலவே அமைதியாகச் செல்லும் நிகழ்ச்சிகளும் நடப்பதுண்டு. எல்லாமே இருள் உலகத்தின் முகங்கள். இப்படித்தான் நாம் நம்பிக்கொண்டிருக்கிறோம். ஆனால் நம் நம்பிக்கைகளையும் கற்பனைகளையும் தாண்டி குரூரத்தின் உச்சகட்ட அம்சத்தையே குணமாகக்கொண்டு சதாகாலமும் இயங்குகிற இருள் உலகத்தின் இன்னொரு பக்கத்தை இந்த நாவலில் ஜெயமோகன் தீட்டிக்காட்டியுள்ளார். - பாவண்ணன்
ஏழாம் உலகத்தில் அடித்து நொறுக்கப்பட்டு, முடக்கப்பட்ட காயங்களுடன், பேசா மடந்தைகளாக சமூகத்தின் அடித் தட்டிற்கும் கீழே -மனிதர்களாகவே பாவிக்கப்படாத - பாவப்பட்டவர்களாக - தன் மீதே கூட தான் உரிமை கொண்டாட முடியாத - அவல மனிதர்களிடையே வாழ்ந்த வலியை உணர முடிந்தது. இதில் கொடுமையின் உச்சம் அவர்களைச் சுற்றியிருக்கும் வியாபாரிகள் செய்யும் குரூரங்கள் கூட இல்லை. இந்தக் குரூரத்திற்குப் பலியாகும் இம்மனிதர்கள் - அவர்களது கதியே அதுதான் என்று ஏற்றுக்கொண்டு வாழ்க்கையை தொக்கி நிற்கும் உயிரைக் கையில் பிடித்துக்கொண்டு நடத்தி வருவதுதான். அவர்களது மனதில் வன்மம் என்ற ஒரு உணர்வே இல்லாததுபோல் மரத்துப்போய் இருப்பதுதான் நெஞ்சை அறுக்கிறது. - வற்றாயிருப்பு சுந்தர்.
மேற்கோள்கள்
பகுப்பு:ஜெயமோகனின் புதினங்கள்
மாதிரியெடுப்பு தோற்றம்
மாதிரி எடுப்பு தோற்றம் Sampling Theorm) என்பது தகவல் கோட்பாட்டின் ஒரு அடிப்படை முடிவு ஆகும். இம் முடிவு ஒரு ஒப்புமைக் குறிகையை எப்படி முழுமையாக மீளுருருவாக்குது என்று கூறுகிறது.
அதன் வரையறை பின்வருமாறு:
''ஒரு குறிகைச் சார்பில் அதி கூடியதாக B அலை/நெடி அதிர்வெண் இருந்தால், அந்த குறிகையை மீள் உருவாக்குவதற்கு 2 B மாதிரி/நொடி மேல் மாதிரி தரவுகள் எடுத்தால் போதுமானது என்பதாகும். ''
சூரப்புலி (1983 திரைப்படம்)
சூரப்புலி 1983 ஆம் ஆண்டு வெளிவந்த தமிழ்த் திரைப்படமாகும். வெங்கட் இயக்கத்தில் வெளிவந்த இத்திரைப்படத்தில் பிரபு, விஜி, டெல்லி கணேஷ் மற்றும் பலரும் நடித்துள்ளனர்.
பாடல்கள்
இப்படத்தின் பாடல்களை கங்கை அமரன் எழுதி இசையமைத்தார்.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
பந்தநல்லூர் மீனாட்சி சுந்தரம்
பந்தநல்லூர் மீனாட்சி சுந்தரம் பிள்ளை (Pandanallur Meenakshi Sundaram Pillai, 1869 - 1954) தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். பரதத்தில் 'பந்தநல்லூர் பாணி' இவரால்தான் தோற்றுவிக்கப்பட்டது. பரதத்தில் மிகவும் தொன்மையான பாணி இதுவேயாகும். இவர் 'நடன குரு' என எல்லோராலும் சிறப்புடன் அழைக்கப்பட்டார். தமிழகத்தின் தஞ்சாவூர் மாவட்டத்திலுள்ள கும்பகோணம் அடுத்த பந்தநல்லூர் என்னும் கிராமத்தில் வாழ்ந்தவர். இவர், தஞ்சாவூர் நால்வர் (நான்கு சகோதர்கள்: சின்னையா, பொன்னையா, சிவானந்தம், வடிவேல்) வழி வந்தவர்.
மேற்கோள்கள்
பகுப்பு:பரதநாட்டியக் கலைஞர்கள் பகுப்பு:தஞ்சாவூர் மாவட்ட நபர்கள் பகுப்பு:1869 பிறப்புகள் பகுப்பு:1954 இறப்புகள்
சீனக் கட்டிடக்கலை
சீனக் கட்டிடக்கலை என்பது, சீனாவில் பல நூற்றாண்டுகளாக வளர்ச்சியடைந்து வந்த கட்டிடக்கலையைக் குறிக்கும். இதன் வளர்ச்சியில், கட்டிடங்களின் அமைப்பு முறையில் அதிக மாற்றங்கள் ஏற்பட்டதாகக் கூற முடியாது எனினும், அழகூட்டல் அம்சங்களில் மாற்றங்கள் ஏற்பட்டு வந்துள்ளன. சீனாவை ஆண்ட டாங் வம்சக் (Tang Dynasty) காலத்தில் இருந்து, சீனாவின் கட்டிடக்கலை அயல் நாடுகளான, கொரியா, ஜப்பான், தாய்வான், வியட்நாம் முதலிய நாடுகளின் கட்டிடக்கலைகளில் குறிப்பிடத் தக்க செல்வாக்குச் செலுத்தியது. 20 ஆம் நூற்றாண்டின் முற்பகுதியில் சீனக் கட்டிடக்கலையில் ஐரோப்பியச் செல்வாக்கு ஏற்படுவதற்கு முன் சீனாவின் மரபுவழிக் கட்டிடக்கலையே பயன்பாட்டில் இருந்தது. 20 ஆம் நூற்றாண்டுக் காலப்பகுதியில், மேற்கத்திய முறைக் கல்விகற்ற சீனக் கட்டிடக்கலைஞர்கள் சீனாவின் மரபுவழி அம்சங்களை மேற்கத்திய முறைகளுடன் கலந்து கட்டிடங்களை வடிவமைக்க முயன்றார்கள். எனினும் இது அதிகம் வெற்றி பெற்றதாகக் கூற முடியாது.
மேலும் பார்க்க
பகுப்பு:கட்டிடக்கலை பகுப்பு:சீனக் கட்டிடக்கலை பகுப்பு:கட்டிடக்கலைப் பாணிகள் பகுப்பு:சீனப் பொருளாதாரம்
யோகேசுவர் தத்
யோகேசுவர் தத் (योगेश्वर दत्त, பி. நவ. 2, 1982), ஓர் இந்திய மற்போர் விளையாட்டு வீரர். இவர் லண்டன் ஒலிம்பிக் போட்டியில் கட்டற்ற நடைப் பிரிவில் வெண்கலப் பதக்கம் வென்றார். . இவருக்கு 2013 ஆம் ஆண்டில் விளையாட்டிற்காக பத்மஸ்ரீ விருது வழங்கிச் சிறப்பித்தது இந்திய அரசு.
கலைச்சொற்கள்
கட்டற்ற நடை = freestyle
வெளி இணைப்புகள்
பகுப்பு:1982 பிறப்புகள் பகுப்பு:இந்திய மற்போர் வீரர்கள் பகுப்பு:பத்மசிறீ விருது பெற்ற விளையாட்டுத்துறையினர் பகுப்பு:வாழும் நபர்கள் பகுப்பு:Rio Olympic Editathon 2016 பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள் பகுப்பு:பொதுநலவாய_விளையாட்டுக்களில்_வெள்ளி_பதக்கம்_வென்ற_இந்தியர்கள்
தியாகவல்லி ஊராட்சி
தியாகவல்லி ஊராட்சி (Thiyagavalli Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5053 ஆகும். இவர்களில் பெண்கள் 2520 பேரும் ஆண்கள் 2533 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சூறாவளி குஸ்டாவ்
2008, ஆகஸ்ட் 30, இரவு 11:00 மணிக்கு குஸ்டாவ் சூறாவளி கியூபாவின் ஹவானாவில் இருந்து மேற்கே 145 கிமீ (15 கடல்மைல் 23.1°N 83.8°W, தூரத்தில் நிலை கொண்டிருந்தது. இது ஆகஸ்ட் 30ஆம் தேதி சூறாவளி குஸ்டாவ் அமெரிக்காவின் வளைகுடா கரையோரப் பகுதிக்கு அணுகுகிறது என்று தெரியவந்தது. இதே நாள் நியூ ஓர்லென்ஸ் நகரின் தலைவர் ரே நேகின் நியூ ஓர்லென்ஸ் மக்களுக்கு கட்டாய வெளியேற்றம் ஒழுங்கை வெளியிட்டுள்ளார் . நியூ ஓர்லென்ஸ் நகரிலேயே 2005இல் சூறாவளி கத்ரீனா மோசமான விளைவுகளை தந்தது. லூசியானா ஆளுனர் பாபி ஜிண்டல் அவசர நிலையை அறிவித்துள்ளார்.
ஆகஸ்ட் 31, இரவு 7:00 மணியளவில் மிசிசிப்பி ஆற்றின் வாயிலில் இருந்து 15 கடல் மைல் தூரத்தில் (26.9°வ 87.7°மே, 280 கிமீ) தென்கிழக்கே நிலைகொண்டுள்ளது. இது நியூ ஓர்லென்சில் இருந்து 415 கிமீ தூரத்தில் உள்ளது.
செப்டம்பர் 1ஆம் தேதி லூசியானா மாநிலத்தில் 2ம் கட்ட புயலாக தரை தட்டியது. தற்போது 1ம் கட்டத்துக்கு குறைந்துள்ளது. ஆனாலும் நியூ ஓர்லென்ஸ், பாடன் ரூஜ் மற்றும் லூசியானாவிலும் மிசிசிப்பியிலும் அலபாமாவிலும் பல்வேறு நகரங்களில் வெள்ளங்களும் டொர்னேடோகளும் ஏற்பட்டன. தெற்கு லூசியானாவில் 700,000 வீடுகளுக்கு மின் சேவை இழந்தது.
செப்டம்பர் 3 மதிப்பீட்டின் படி 120 பேர் குஸ்டாவ் காரணமாக உயிரிழந்தனர். $20 பில்லியன் அளவுக்கு சேதப் படுத்தது.
வெளி இணைப்புகள்
பகுப்பு:2008 அத்திலாந்திக் சூறாவளி பருவம்
கால்சியம் குளுக்கோனேட்டு
கால்சியம் குளுக்கோனேட்டு (Calcium gluconate) என்பது ஒரு கனிமச் சேர்க்கைப் பொருளாகும். குளுக்கோனிக் அமிலத்தை சுண்ணாம்பு அல்லது கால்சியம் கார்பனேட்டுடன் சேர்த்து நடுநிலையாக்கம் செய்வதன் மூலமாக கால்சியம் குளுக்கோனேட்டு தயாரிக்கப்படுகிறது.
மிகை மக்னீசியம் சல்பேட்டு கட்டுப்படுத்தியாக
எப்சம் உப்பு எனப்படும் மக்னீசியம் சல்பேட்டு தேவைக்கு அதிகமாக உடலில் அளவு மீறும் போது அதைக் கட்டுப்படுத்த கால்சியம் குளுக்கோனேட்டு பயன்படுத்தப்படுகிறது. திடீர் நோய் தாக்கத்தில் இருந்து கருவுற்ற பெண்களைக் காப்பாற்ற முன்காப்பாக எப்சம் உப்புகள் கொடுக்கப்படுவது வழக்கமாகும்.கருவுற்ற மகளிர் குறைப்பிரசவத்திற்கு ஆளாகும் போது தொடர்ந்து மக்னீசியம் சல்பேட்டு கொடுக்கப்படுவதில்லை. பக்க விளைவில்லாத மேம்பட்ட வேறு மகப்பேறு மருந்துகள் இங்கு பயன்படுத்தப்படுகின்றன. அளவுக்கு மீறிய மக்னீசியம் சல்பேட்டு நஞ்சாக உடலுக்கு தீங்கிழைக்கிறது. இதனால் சுவாசக் குறைவும் தசைநாண் மீட்சிகளில் தொய்வும் ஏற்படவும் கூடும். இவ்விடத்தில்தான் கால்சியம் குளுக்கோனேட்டு எதிர்வினை புரிந்து மக்னீசியம் சல்பேட்டைக் கட்டுப்படுத்துகிறது.
ஐதரோ புளோரிக் அமிலத் தீக்காயச் சிகிச்சையில்
ஐதரோ புளோரிக் அமிலத்தினால் உண்டாகும் தீக்காயங்களுக்குச் சிகிச்சை அளிக்க கால்சியம் குளுக்கோனேட்டு கூழ்மங்கள் பயன்படுகின்றன. இவை ஐதரோ புளோரிக் அமிலத்துடன் வினைபுரிந்து கரையாத நச்சுத்தன்மையற்ற கால்சியம் புளோரைடாக மாறிவிடுகிறது.
உயர் பொட்டாசியம் அளவைக் கட்டுப்படுத்துவதில்
இரத்தத்தில் பொட்டாசியம் அளவு மிகுதியாகும் பொழுது இதயத்தை பாதிப்பிலிருந்து காக்கும் முகவராக கால்சியம் குளுக்கோனேட்டு பயன்படுகிறது. பொட்டாசியம் அளவில் எந்தவிதமான மாற்றத்தையும் இது செய்வதில்லை என்றாலும் இதயத் தசைகளின் செயல்பாட்டைக் கண்காணிக்கிறது. இதயத் துடிப்பின் சீர்பிறழ்வுகள் வளர்வதைக் குறைக்கிறது.
கருப்பு விதவைச்சிலந்தி கடிச் சிகிச்சையில்
பெருஞ்சிலந்தி குடும்ப வகையைச் சார்ந்த கருப்பு விதவைச்சிலந்தி கடியினால் உண்டாகும் குழைமசந்திச் சீர்குலைவு சிகிச்சையில் கால்சியம் குளுக்கோனேட்டு பயன்படுகிறது. பெரும்பாலும் தசைத் தளர்த்தியாக இது ஒன்றிப்போகிறது. இருந்தாலும் இச்சிக்கிச்சை நடைமுறைப்படுத்த முடியாத நிலையிலேயே உள்ளது.
பக்க விளைவுகள்
குமட்டல், மலச்சிக்கல், வயிற்று எரிச்சல் போன்ற பக்க விளைவுகளை கால்சியம் குளுக்கோனேட்டு உண்டாக்குகிறது. விரைவாக இதை நரம்பு வழியாகச் செலுத்தும்போது அதிகளவு கால்சியம் இரத்தத்தில் மிகுந்து அதனால் நாளவிரிவு மற்றும் இதயத்துடிப்பு பிறழ்வுகள், இரத்த அழுத்தக் குறைவு மற்றும் குறை இதயத் துடிப்பு  முதலிய பாதிப்புகள் உண்டாகலாம். குழாய் கசிவினால் வெளியாகும் கால்சியம் குளுக்கோனேட்டால் உயிரணு அழற்சி ஏற்படலாம். நரம்புகள் வழியாக இதைச் செலுத்தும் போது அப்பகுதியில் திசு இறப்பு மற்றும் சீழ்கட்டிகள் தோன்றலாம். சிறுநீர்ப் பெருக்கம், உப்புமிகைச் சிறுநீர், சிறுநீரகத்தில் பிளாசுமா ஓட்டம் முதலான பாதிப்புகள், குளோமருல நீரகவழல் விகிதம் மற்றும் இரைப்பை சுரப்படக்குதல் ஆகிய பாதிப்புகளும் ஏற்படவும் வாய்ப்பு உள்ளது.
இவற்றையும் காண்க
பகுப்பு:கால்சியம் சேர்மங்கள் பகுப்பு:குளுகோனேட்டுகள் பகுப்பு:உலக சுகாதார அமைப்பின் அத்தியாவசிய மருந்துகள் பகுப்பு:மாற்று மருந்துகள் பகுப்பு:குளுக்கோனேட்டுகள்
சொட்டாக்கம்
சொட்டாக்கம் என்பது ஒரு தொடர்நிலை அல்லது ஒப்புமை குறிகையின் தொடர் மதிப்புகளை குறைவான படி எண்களைக் கொண்டு குறிக்கும் முறை ஆகும். ஒரு ஒப்புமை குறிகையை எணிமியக் குறிகையாக மாற்றுவதற்கு இது ஒரு அடிப்படை செயற்பாடாகும்.
ஒரு ஒப்புமைச் குறிகையை முழுமையாக எண்மியப்படுத்த சானோன் மாதிரிப்படியெடுப்பு வீதத்தில் அதன் வீச்சை கிட்டிய குறிப்பிட்ட சொட்டாக்க படி எண்களால் குறிக்க வேண்டும். இவ்வாறு செய்தால் அந்த ஒப்புமை குறிகைக்கு இணையான எண்மிய குறிகை கிடைக்கும்.
பகுப்பு:எண்ணிம குறிகைச் செயலாக்கம்
எழுமலை பாலத்தம்மன் கோயில்
எழுமலை பாலத்தம்மன் கோயில் தமிழ்நாட்டில் மதுரை மாவட்டம், எழுமலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெமினி ஸ்டூடியோஸ்
ஜெமினி ஸ்டுடியோஸ் (Gemini Studios) எனும் திரைப்படப் படப்பிடிப்பு அரங்கம் எஸ். எஸ். வாசனால் 1940-ல் தொடங்கப்பட்டது. தமிழ் திரைப்படங்களை உருவாக்கி வந்த 1940 இல் தீக்கிரையாகி ,ஏலத்திற்கு வந்த மோஷன் பிக்சர்ஸ் ஸ்டுடியோவை எஸ். எஸ். வாசன் ஏலத்தில் வாங்கி மறுகட்டுமானம் செய்து ஜெமினி ஸ்டூடியோசை நிறுவினார். இதன் நிறுவனர் வாசன் குதிரைப் பந்தயத்தில் மிகுந்த ஈடுபாடு கொண்டவர். அதன் காரணமாக அவர் வளர்த்த குதிரையின் பெயரான ஜெமினியே இப்படப்பிடிப்பு அரங்கிற்கும் சூட்டப்பட்டது. சென்னையில் உள்ள ஜெமினி மேம்பாலம் இதன் பெயராலேயே அழைக்கப்படுகிறது. எஸ். எஸ். வாசன் தனது நண்பரான சுப்ரமணியமிடமிருந்து இதை வாங்கிப் பின்னர் ஜெனிமி ஸ்டுடியோஸ் எனப் பெயர் மாற்றம் செய்தார்.
இவரின் மறைவிற்குப் பின் இந்த கட்டிடம் இடிக்கப்பட்டு 'த பார்க்' (The Park, Chennai) என்ற சொகுசு விடுதியாக மாற்றப்பட்டது.
வெளி இணைப்புகள்
பகுப்பு:1940 நிறுவனங்கள் பகுப்பு:தமிழ்நாட்டின் திரைப்படத் தயாரிப்பு நிறுவனங்கள் பகுப்பு:சென்னையில் உள்ள திரைப்படத் தயாரிப்பு நிறுவனங்கள் பகுப்பு:தமிழ்த் திரைப்படத் தயாரிப்பு நிறுவனங்கள் பகுப்பு:திரைப்பட படப்பிடிப்பு வளாகம் பகுப்பு:இந்தியத் திரைப்படவிநியோகஸ்தர்கள்
மெகலித்
மெகலித் (megalith) என்பது தனியாகவோ பிற கற்களுடன் சேர்ந்தோ வரலாற்று முற்காலங்களில் நினைவுச்சின்னங்களை உருவாக்கப் பயன்படுத்தப்பட்ட மிகப்பெரிய (பாறைக்)கல்லாகும்.
பகுப்பு:வரலாறு
சர்வதேச பெண்கள் ஊடக அறக்கட்டளை
சர்வதேச மகளிர் ஊடக அறக்கட்டளை ( International Women's Media Foundation ), என்பது ஊடகத்துறையில் பெண்களின் நிலையை உயர்த்த சர்வதேச அளவில் செயல்படும் ஒரு அமைப்பாகும். இது வாசிங்டன், டி. சி.யில் அமைந்துள்ளது அறக்கட்டளையானது ஊடகங்களில் பெண்கள் தங்கள் தொழில் மற்றும் வாழ்வில் எதிர்கொள்ளும் தடைகளுக்கு நடைமுறை தீர்வுகளை உருவாக்க உதவும் திட்டங்களை உருவாக்கியுள்ளது. இதன் பணியானது, ஆப்பிரிக்கா மற்றும் லத்தீன் அமெரிக்காவில் சர்வதேச அறிக்கையிடல் உதவித் தொகைகள் மற்றும் பெண் பத்திரிகையாளர்களுக்கு மானிய வாய்ப்புகளை வழங்குதல், ஊடகங்களில் பெண்களின் நிலை பற்றிய ஆராய்ச்சி மற்றும் பத்திரிகைத் துறையில் தைரியம், புகைப்பட இதழியலில் அஞ்சா நீட்ரிங்ஹாஸ் தைரியம் மற்றும் வாழ்நாள் சாதனை விருதுகள் உள்ளிட்ட பல்வேறு திட்டங்களை உள்ளடக்கியது. அறக்கட்டளை சர்வதேச அளவில் பத்திரிகை சுதந்திரத்திற்காக வாதிடுகிறது. மேலும் அடிக்கடி சர்வதேச அரசாங்கங்கள் சிறைப்பிடித்துள்ள பத்திரிகையாளர்களை விடுவிக்கவும், ஆபத்தில் உள்ள பத்திரிகையாளர்களுக்கு பாதுகாப்பு வழங்கவும் கோரிக்கைகளை முன்வைக்கிறது.
வரலாறு
மார்ச் 2011 இல், அறக்கடளையானது ஜார்ஜ் வாசிங்டன் பல்கலைக்கழகத்தில் பெண் தலைவர்களின் சர்வதேச மாநாட்டை ஏற்பாடு செய்தது. அமைப்பின் இருபதாம் ஆண்டு நிறைவை நினைவுகூரும் வகையில் மற்றும் ஊடகங்களில் பெண்களின் நிலையை பிரதிபலிக்கிறது.
அறக்கட்டளையானது 2011 இல், "செய்தி ஊடகத்தில் பெண்களின் நிலை குறித்த உலகளாவிய அறிக்கை" என்ற தலைப்பில் ஒரு அறிக்கையை வெளியிட்டது.
தைரிய விருதுகள்
சர்வதேச பெண்கள் ஊடக அறக்கட்டளை ஆண்டுதோறும் பெண் பத்திரிகையாளர்களுக்கு " தைரியமான ஊடகவியளாளர்" விருதையும், புகைப்படப் பத்திரிக்கையாளர்களுக்கு அஞ்சா நீட்ரிங்காஸ் என்ற விருதையும் வழங்குகிறது. இந்த விருதுகள் அசாதாரண துணிச்சலுக்கு தங்களை ஈடுபடுத்திக்கொண்ட பெண் பத்திரிகையாளர்களை கௌரவிக்கின்றன". அறக்கட்டளையின் கூற்றுப்படி, விருதுகளில் தைரியமான பத்திரிக்கையாளர் விருதினை வென்றவர்கள் உண்மையை வெளிக்கொணர ஆபத்தை எதிர்கொள்கின்றனர். மேலும் [உயிர் பிழைத்துள்ளனர்]. மேலும் நிர்ப்பந்தத்தின் கீழ் அறிக்கையிடுவதற்கான தடையை உயர்த்தியுள்ளனர்". ஒவ்வொரு ஆண்டும் நியூயார்க் மற்றும் லாஸ் ஏஞ்சல்ஸில் நடைபெறும் விழாக்களில் விருதுகள் வழங்கப்படுகின்றன.
வாழ்நாள் சாதனையாளர் விருதுகள்
சர்வதேச பெண்கள் ஊடக அறக்கட்டளை, பத்திரிக்கை துறையில் சாதனை படைத்த பெண்களுக்கு "வாழ்நாள் சாதனையாளர் விருது"களை வழங்கி கௌரவிக்கிறது. வாழ்நாள் சாதனையாளர் விருது வென்றவர்கள் "உலகம் முழுவதிலும் உள்ள பெண்கள் தங்கள் குரல்களைக் கண்டறிந்து அவர்களுக்குச் செவிசாய்ப்பதை சாத்தியமாக்குவதற்கு தடைகளை உடைக்கின்றனர்" என அறக்கட்டளை கூறுகிறது. விருது பெற்றவர்களில் மெக்சிக்கோவைச் சேர்ந்த அல்மா கில்லர்மோப்ரிட்டோ (2010), இஸ்ரேலைச் சேர்ந்த அமிரா ஹாஸ் (2009) மற்றும் அமெரிக்காவைச் சேர்ந்த எடித் லெடரர் (2008) ஆகியோரும் அடங்குவர்.
வெளி இணைப்புகள்
பகுப்பு:பெண்களுக்கான சர்வதேச நிறுவனங்கள்
சான் பாப்திசுத்து யோசப் டெலாம்பர்
சான் பாப்திசுத்து யோசப் டெலாம்பர் (Jean Baptiste Joseph Delambre, 19 செப்டம்பர் 1749 – 19 ஆகத்து 1822) என்பவர் பிரெஞ்சு கணிதவியலாளரும், வானியலாளரும் ஆவார். பாரிசு வான்காணகத்தின் இயக்குனராகப் பணியாற்றியவர். வானியலில் பல குறிப்பிடத்தக்க நூல்களை எழுதியவர்.
டெலாம்பர் வடக்கு பிரான்சிலுள்ள் ஏமியென்சு நகரில் 1749இல் பிறந்தார். இவர் இளமையில் செவ்வியல் நூல்களை மட்டுமே படித்தார். 36ஆம் அகவைக்குப் பிறகே கணிதமும் வானியலும் கற்றார். 1789இல் வியாழன், சனி கோள்களின் அட்டவணைகளையும் 1792இல் யுரேனசு கோளின் அட்டவணையையும் வெளியிட்டார்.
புதிய பதின்ம அளவை முறையை உருவாக்கி நிறுவ டன்கிர்க்குக்கும் பார்சிலோனாவுக்கும் இடையில் உள்ள கிடைவரை வில்லை (Arc of Meridian) அளந்தார். பிறகு 1795இல் பிரெஞ்சுக் கல்லூரியில் வானியல் பேராசிரியரானார். இறுதிக்காலத்தில் இவர் வானியல் வரலாற்றை ஆறு தொகுதிகளாக உருவாக்கி வெளியிடுவதில் ஈடுபட்டார். 1822 இல் கலை, மற்றும் அறிவியலுக்கான அமெரிக்க அகாதமியில் வெளிநாட்டு கௌரவ உறுப்பினராகத் தேர்ந்தெடுக்கப்பட்டார்.
வெளி இணைப்புகள்
பகுப்பு:1749 பிறப்புகள் பகுப்பு:1822 இறப்புகள் பகுப்பு:பிரெஞ்சு வானியலாளர்கள் பகுப்பு:பிரெஞ்சு கணிதவியலாளர்கள்
தென்காசி ஊராட்சி ஒன்றியம்
தென்காசி ஊராட்சி ஒன்றியம், தமிழ்நாட்டின் தென்காசி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். தென்காசி வட்டத்தில் உள்ள தென்காசி ஊராட்சி ஒன்றியத்தில் 14 ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் தென்காசியில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, தென்காசி ஊராட்சி ஒன்றியத்தின் மொத்த மக்கள் தொகை 58,081 ஆகும். அதில் பட்டியல் இன மக்கள் தொகை 16,711 ஆக உள்ளது. பட்டியல் பழங்குடி மக்கள் தொகை 11 ஆக உள்ளது.
ஊராட்சி மன்றங்கள்
தென்காசி ஊராட்சி ஒன்றியத்தில் உள்ள 14 கிராம ஊராட்சி மன்றங்களின் பட்டியல்:
மேற்கோள்கள்
பகுப்பு:தென்காசி மாவட்ட ஊராட்சி ஒன்றியங்கள்